***Критерии за оценяване на знанията и уменията на учениците***

***за КОО „Обществени науки и гражданско образование“***

**Критериите за оценяване са свързани с насърчаването и стимулирането на по-нататъшното самостоятелно усвояване на нови знания и умения като акцентът се поставя главно върху овладяването на специфични умения и развиването на компетенции по предметите история и цивилизация, география и икономика и тези от философски цикъл.**

***1. История и цивилизация:***

***1.1 Прогимназиален етап – 5., 6. и 7. клас***

**Общи критерии**

**Учениците трябва:**

* да отграничават отделни периоди от развитието на българското общество и да ги идентифицират с помощта на понятията десетилетие, век, епоха;
* да подреждат в хронологична последователност важни исторически събития и периоди;
* да откриват синхронност на исторически събития и да посочват исторически личности, живели в един и същ период;
* да разграничават основни паметници на материалната култура от праисторията, Античността и Средновековието като източници на историята;
* да разпознават като източници на историята откъси от съчиненията на древни автори;
* да прилагат основни умения за работа с карта;
* да извличат информация за исторически явления от предложена схема;
* да разпознават съдържанието на основни исторически понятия;
* да разпознават факти и събития при повторно представена информация за тях;
* да правят в устна форма разказ и описание на исторически събития;
* да дават в писмена форма отговори на поставени въпроси, като се опират на ключови думи или подпомагащи въпроси;
* да различават видове писмени исторически текстове (свидетелства на епохата и създадени от дистанция на времето);
* да извличат информация, съдържаща се във фрагменти от исторически документи, илюстрации (картини), елементарни таблици;
* да откриват факти и понятия в основния текст на учебника;
* да прилагат умения за съставяне на подробен план по конкретна историческа тема;
* да оценяват отражението на конкретно събитие върху общия ход на историческия процес;
* да правят кратко писмено описание на историческо събитие в хронологичен ред;
* да правят писмена характеристика на известна историческа личност от миналото.

**Изпитване: писмено и устно (брой оценки: според Наредба №3 от 15 април 2003г. на МО)**

**Критерии за оценяване на постиженията на учениците по шестобалната система:**

***Слаб 2*** - възпроизвежда исторически факти и събития като допуска груби фактологични грешки; не познава терминологията и основните исторически личности; нарушава хронологическата последователност; допуска груби езикови и правописни грешки;

***Среден 3*** – познава фактологията, основните личности и тяхната дейност, но има сериозни пропуски в отговора на поставените въпроси; разполага хронологически процеси и събития, но допуска грешки; не работи самостоятелно;

***Добър 4*** - познава фактологията, но има пропуски; работи с исторически карти, таблици, схеми; формулира въпроси относно изучавано историческо събитие и личност; определя и изяснява ключови понятия; търси подкрепата на учителя и съучениците си; не полага системно усилия за своята подготовка;

***Много добър 5*** – допуска незначителни фактологични грешки; умее да извлича информация от различни исторически източници; разбира същността на основните понятия, но допуска незначителни грешки при подбора измежду няколко на тяхното точно и пълно определение; самостоятелно издирва допълнителна информация, но допуска незначителни грешки при систематизирането й; сравнява по зададени показатели исторически процеси, явления и личности; полага системно усилия за своята подготовка; показва висока езикова култура;

***Отличен 6*** – не допуска фактологични грешки; владее тексткритиката (коментар и анализ на различни по вид исторически източници); отнася се критично към различни източници на информация; анализира и разкрива историческите взаимовръзки между значими исторически събития и процеси; определя причини и следствия и ги йерархизира; самостоятелно издирва допълнителна информация и аргументира лично мнение; показва висока езикова култура.

**Писмените работи и тестовете на учениците се оценяват по формулата:**

**Оценка = 1 + (5xброй верни отговори на теста): брой на всички отговори на теста**

**Критерии за оценяване на РР презентация и проект:**

* **да бъде до 8 слайда;**
* **информацията да бъде кратка и разбираема;**
* **да има подходящи според темата илюстрации;**
* **да има въпроси към учениците по представената тема;**
* **презентацията се разказва, не се чете!**
* **работата се анулира при установен опит за преписване или ползване на готов продукт без личен принос.**

***1.2 Гимназиален етап – 9., 10., 11. и 12. клас***

**Общи критерии**

**Ученикът трябва:**

* чете и коментира различни видове исторически документи, като се опира на налична информация и придобива самостоятелно нова;
* разчита самостоятелно статистически данни (таблици, диаграми, схеми);
* интерпретира информация от художествени картини и карикатури, афиши и други материали, отразяващи изучавани събития;
* развива умението за водене на записки;
* подбира и обработва информация по зададена тема;
* прави заключения от два и повече извора с различен произход и съдържание;
* изработва схеми въз основа на анализ на исторически извори;
* изразява собствена позиция въз основа на представени факти, аргументи и идеи; определя причини и следствия;
* описва хронологическото протичане на дадено събитие;
* извлича самостоятелно информация с помощта на ИКТ;
* формулира аргументи и привежда доказателства при устни и писмени изложения и по конкретен исторически въпрос;
* открива и представя различни гледни точки в информация от различни източници;
* прилага свободно умението за водене на записки;
* съставя резюме на историческа информация;
* съставя самостоятелно план-тезис;
* самостоятелно подготвя кратко представяне на дадено събитие или проблем по предварително посочени източници на информация;
* открива логически противоречия в собствени и чужди изказвания и дава предложения за корекции;
* преценява степен на достоверност на исторически източници;
* открива и представя различни гледни точки в информация от различни източници;
* усвоява правилата на писане на текст-разсъждение.

**Изпитване: писмено и устно (брой оценки: според Наредба №3 от 15 април 2003г. на МО)**

**Критерии за оценяване на постиженията на учениците по шестобалната система:**

**Отличен (6)** – представя вярно и последователно основните факти и събития; прави анализ и обобщения на основата на аргументирани твърдения; показва висока езикова и писмена култура; усвоени са основните техники на историята – хронологии, схеми, таблици, исторически карти; анализира и разкрива историческите взаимовръзки между значими исторически събития и процеси; работи самосотятелно с различни източници на информация;

**Много добър (5)** – разработва отговорите на изпитните въпроси и прави верен подбор на историческите факти, но допуска незначителни грешки; разбира същността и различията на историческите събития; използва аргументи и обобщения; откроява мястото на България в историческите епохи и нейния принос в езропейската култура; допуска стилови и езикови неточности. Същата оценка се получава, ако на половината изпитни въпроси е отговорено изчерпателно, а на другата половина отговорите са частични или неточни;

Д**обър (4)** – отговаря на основните въпроси, но представя фактите непълно и допуска пропуски в аргументацията и обобщенията, стилови и езикови неточности; посочва основните белези на историческите понятия. Същата оценка се получава, ако на половината изпитни въпроси е отговорено изчерпателно, а на другата половина не е отговорено.

С**реден (3)** - липсват отговори на част от изпитните въпроси, а по другите са допуснати фактологически грешки и са изложени само отделни аргументи, липсват обобщения. Допуснати са значителни стилови и езикови неточности.

**Слаб (2)** - липсват отговори на изпитните въпроси, допуснати са груби фактологически грешки, нарушена е хронологическата последователност в изложението, липсва анализ и обобщение. Показана е слаба езикова култура. Същата оценка се получава, ако изпитните въпроси не са разработени.

**Специфични критерии за оценяване на постиженията на учениците при преподаване на предмета История и цивилизация на английски език:**

**9.клас:**

Изучаването на предмета се въвежда на чужд език и е необходимо да се отдели част от учебното време за усвояване на характерната лексика, понятиен апарат и специфики в представянето на историческите събития на английски език. Съществен акцент е формулирането и изложението на исторически разказ, както и повишаване на нивото на сложност и изказ. Необходимо е воденето на тетрадка-речник за системно усвояване на новата лексика.

**10.клас:**

Изисква се по-високо ниво на езикови компетентности и умение за излагане на информацията основно на английски език. Продължава воденето на тетрадка-речник, фокусирана най-вече върху обогатяване на специфичната за предмета лексика.

**11.клас:**

Очаква се високо ниво на езикови компетентности и умение за изложение, анализ и обобщение на чужд език. Продължава работата както по овладяване на нови исторически знания, така и по обогатяване на лексиката, стила и изразните средства на английски език. Предвид на това, че към настоящия момент няма учебник по история и цивилизция, преведен на английски език, а също така част от изучавания учебен материал са включва в ДЗИ, се допускат и отговори на български език.

**Отличен (6)** - основните факти се представят вярно и последователно; правят се анализ и обобщения на основата на аргументирани твърдения; показано е високо ниво на владеене на чуждия език;

**Много добър (5)** - разработени са отговорите на изпитните въпроси, направен е верен подбор на основните факти, показано е добро ниво на владеене на чуждия език, но са допуснати грешки и пропуски при фактите, аргументацията и обобщенията. Същата оценка се получава, ако на изпитните въпроси е отговорено изчерпателно, но владеенето на чуждия език е незадоволително, или отговорите са изцяло на български език.

**Добър (4)** - отговоря се на основните въпроси, но фактите са представени непълно и са допуснати пропуски в аргументацията и обобщенията, а нивото на владеене на чуждия език е задоволително. Същата оценка се получава, ако на половината изпитни въпроси е отговорено изчерпателно, а на другата половина не е отговорено.

**Среден (3)** - липсват отговори на част от изпитните въпроси, а по другите са допуснати фактологически грешки и са изложени само отделни аргументи, липсват обобщения. Допуснати са значителни стилови и езикови неточности. Същата оценка се получава, ако фактите са представени непълно и са допуснати пропуски в аргументацията и обобщенията, а нивото на владеене на чуждия език е незадоволително.

**Слаб (2)** - липсват отговори на изпитните въпроси, допуснати са груби фактологически грешки, нарушена е хронологическата последователност в изложението, липсва анализ и обобщение. Показано е слабо ниво на владеене на чуждия език. Същата оценка се получава, ако изпитните въпроси не са разработени.

.

***2. География и икономика:***

***2.1 Прогимназиален етап – 5., 6. и 7. клас***

***2.2 Гимназиален етап – 9., 10., 11. и 12. клас***

Оценяването на знанията на ученика е с количествена/ оценка по шестобалната система/ и качествена оценка, чрез анотация на резултатите на ученика на входно равнище, при провеждане на тематичния контрол, при изходно равнище. Качествената оценка е резултат от дейността на ученика през цялата година. Тя се формира на базата на количествените резултати / получени при устно индивидуално изпитване, от тестова проверка, от други писмени форми на проверка/, но при нея се отчитат и отношението на ученика към учебния процес към предмета география и икономика, поведението му на базата на усвоените географски знания, интересът към собствените му постижения към предмета, желанието и отговорността му при изпълнение на задачи в екип.

**Скала за примерно оценяване на знанията и уменията**

**Средно /задоволително равнище /3/**

**Ученикът трябва да:**

* възпроизвежда знания за природата и обществото;
* характеризира природни и социално икономически обекти и явления по определено предписание;
* подрежда, изброява, назовава, цитира и др.
* посочва обекти на географската карта
* да нанася на контурна карта географски обекти по даден модел

**Добро равнище /4/**

* разбира значение, интерпретира и трансформира на географската информация
* участва или провежда разговор за проблемите на природата и стопанството
* чете картографски изображения;
* разпознава и работи с различни източници на информация /таблици, диаграми, графики, картограми, картосхеми и др./;
* характеризира по карта природни и социално икономически обекти и явления
* чете профил на релеф, климатограма, картографски изображения и др;
* изобразява върху контурна карта природни и социално-икономически обекти самостоятелно.

**Много добро равнище /5/**

* класифицира, групира, степенува географска информация;
* анализира различни източници на информация /таблици, диаграми, графики, картограми, картосхеми и др./;
* анализира и сравненява по-сложни картографски изображения
* изработва и конструира самостоятелно картографски изображения, диаграми, графики и др. на базата на статистически източници;
* съставя, описва и представя маршрут на мислено пътешествие

**Отлично равнище /6/**

* оценява, обобщава, преработва, модифицира географска информация;
* пише отговор на научен въпрос или съчинение по научен проблем, извежда на аргументи, доказва тези;
* дискутира, оценява, групира, степенува, решава географски проблеми;
* пише есе, реферат, изработва учебен проект;

**Критерии за оценка на тест**

**Писмените работи и тестовете на учениците се оценяват по формулата:**

**Оценка = 1 + (5xброй верни отговори на теста): брой на всички отговори на теста**

**Критерии за оценка при устно изпитване и писмен отговор на географски въпрос**

**Отличен 6**

Притежава задълбочени знания по география и икономика, които доказва чрез пълни и аргументирани отговори. Притежава богата езикова култура.

Умее да представя, анализира и обяснява природните и икономически явления и закономерности, дава примери. Анализира статистически данни, диаграми, схеми и други изображения в унисон с учебния материал за съответния випуск. Умее да прави изводи при работа с географски източници.

Безупречно работи с картите в атласа и в кабинета; умее да изчертава и анализира контурни карти, както и различни графики. Изработва презентации на високо техническо ниво по поставена тема.Умее да създава текст по зададена тема. Взима активно участие в час по поставени въпроси.

**Много добър 5**

Познава много добре материала, но дава непълни отговори и при устно, и при писмено изпитване, показва пропуски в работата с географска карта и статистическа информация. Умее да изчертава графики и контурни карти, но се затруднява при анализа им. Изработва презентация по поставена тема с пропуски в отделните елементи. Взима участие в час по поставени въпроси.

**Добър 4**

Интерпретира географската информация, но има пропуски. Трудно коментира изображения, графики и статистическа информация. Умее да работи с контурни карти и да изчертава диаграми, но сериозно се затруднява с анализа им. Показва пропуски в работата с географска карта. Затруднява се с презентирането по поставена тема с по-значими пропуски в отделните елементи.

**Среден 3**

Има съществени пропуски при работата с карти , графики и статистика, не умее добре да обяснява и анализира изучаваните природни явления и закономерности. Не умее да прави задълбочена характеристика на изучаваните континенти, държави и икономически отрасли в съответните випуски. Сериозно се затруднява с изпълнението на практически задачи. Познанията са незадоволителни- ученикът дава непълни и неаргументирани отговори на поставените въпроси и задачи. Трудно се справя с изработването на презентация по поставена тема. Не взима участие в час.

**Слаб 2**

Не познава изучаваното съдържание и има сериозни пропуски в знанията. Не умее да описва географски обект, природно или икономическо явление. Не се ориентира при работа с географски карти и графики и не умее да ги анализира. Не се справя с изпълнението на поставените практически задачи. Не показва положително отношение към поставените задачи за самостоятелна работа в час. Не пише редовно поставените домашни упражнения.

**Срочна оценка**

Срочната оценка се формира от тестове, писмени и устни изпитвания, практически задачи, домашни работи, доклади (вкл.мултимедийни презентации), участие в дискусии, активно участие в часовете през срока. При 1 час седмично не се поставя срочна оценка, а направо годишна. При два часа седмично се поставят минимум 3 текущи оценки, с които се формира срочна оценка. Една от оценките е на устно изпитване, една е на тест и една на практически дейности или текущо писмено изпитване. При 4 и повече часа седмично / профилирана подготовка/ се поставят минимум 5 текущи оценки. При недостатъчен брой оценки и отсъствие от часовете по география за 30% от общия брой по правилника на 32 СОУ учителят има право да поиска ученикът да се яви на изпит по предмета за оформяне на срочна оценка.

**Годишна оценка**

Годишната оценка се формира въз основа на срочната и текущите оценки, като се взима предвид цялостната работа на ученика през годината, системното му старание и активно участие в час.

***3. Философски цикъл:***

***3.1 Логика и Психология - 9. клас***

***3.2 Етика и Право – 10. клас***

**Критерии за оценяване**

**Среден 3** - ученикът трябва да знае, разбира и прилага основните понятия;

**Добър 4** - ученикът трябва да преценява логическа култура и аргументация, трябва да умее да разбира и оценява теоретични и жизнени ситуации;

**Много добър 5** - ученикът трябва да създава и аргументира собствени идеи, свързани с общочовшките ценности и гражданското самосъзнание;

**Отличен 6** - ученикът трябва да умее да осмисля и създава философски текст.

***3.3 Философия***

***3.4 Свят и личност***

**Критерии за оценка на философско есе**

1. Ниво на езикова и стилистична култура – **Среден 3.**

2**.** Ниво на разпознаване на философската проблематика (философските проблеми), заложена/и във фрагмента – **Добър 4.**

3.Степен на самостоятелност при тълкуването на проблемите във фрагмента и правилно използване на философски термини, категории и понятия -**Много добър 5.**

4.Ниво на философска осмисленост и интерпретация на проблемите. Употреба и владеене на логическия и понятиен инструментариум. Формулиране и защита на ясна лична позиция, чрез заявяване на съгласие или несъгласие, аргументирано с логически валидни и релевантни аргументи– **Отличен 6.**

**Специфични критерии за оценяване на постиженията на учениците при преподаване на „Философия“ и „Свят и личност“ на английски език:**

Очаква се високо ниво на усвояване и използване на специфичните термини, категории и понятия характерни за философската рефлексия, създаване на писмени текстове, умение за изложение, анализ и обобщение на чужд език. Продължава работата както по овладяването на нови знания от история на философията, така и по обогатяване на лексиката, стила и изразните средства на английски език.